Աթեիզմի բնորոշման հետ կապված վեճերի ու անհամապատասխանությունների մի մասը առաջանում է այնպիսի հասկացությունների ոչ միանշանակ բնորոշումից, ինչպիսիք են «աստվածություն»-ն ու «Աստված»-ը։ Քանի որ գոյություն ունեն գերբնականի մասին բազմաթիվ իրարից բացարձակ տարբեր պատկերացումներ, առաջացան մի շարք տարբեր կարծիքներ նրա վերաբերյալ, թե դրանցից որոնց հետ կապ ունի «աթեիզմ» տերմինը։ Եթե «թեիզմ»-ը համարվի հավատքը միակ անձնավորված Աստծուն, ապա մարդկանց, որոնք հավատում են բազում այլ աստվածների, դեիստներին ու նույնիսկ պոլիթեիստներին կարելի է դասակարգել որպես աթեիստներ։ 20-րդ դարում այսպիսի մոտեցումը կորցրեց իր տարածումը, քանի որ «թեիզմ» տերմինը սկսեց ընկալվել ավելի շուտ որպես հավատքը ցանկացած աստվածությանը[25]: